Höt hani mer vorgno dehäi zbliibe und Ufzgi zmache und eifach chli z'fulänze... Aber ich han scho am Morge zemmli Action gha ;-) D'Marianne esch go schaffe, und ich ben go dusche... Nachem dusche ben ich denne is Zemmer, und plötzlich esch en Alarm losgange... Ich han denne de Marianne aglüüte und si het gseit das seig de Füüralarm, si chömi schnell hei... Ich ha mer scho vorgstellt wie ich do nur metem Tüechli und plotsch nass umeschtoh und denne so en riise Füürwehrtrupp chunt ;-) Es esch denne aber nur d'Marianne cho und het de Alarm abschalte und gseit ich sell in Zuekunft nömme so warm dusche *g*